**รายงานการประชุมวิสามัญสภามหาวิทยาลัย**

**ครั้งที่ 2/๒๕60**

**วันเสาร์ที่ 25 กุมภาพันธ์ พ.ศ. ๒๕60**

**ณ ณ โรงแรมการ์เด้นคลิฟ รีสอร์ท แอนด์ สปา พัทยา จังหวัดชลบุรี**

**----------------------------------------------------**

**ผู้มาประชุม**

1. รองศาสตราจารย์ ดร.ศิโรจน์ ผลพันธิน นายกสภามหาวิทยาลัย ประธานกรรมการ
2. ศาสตราจารย์ ดร.สายหยุด จำปาทอง อุปนายกสภามหาวิทยาลัย กรรมการ
3. ผู้ช่วยศาสตราจารย์ ดร.ลินดา เกณฑ์มา อธิการบดี กรรมการ
4. ศาสตราจารย์ ดร.สุจริต เพียรชอบ กรรมการผู้ทรงคุณวุฒิ กรรมการ
5. ศาสตราจารย์ ดร.วัลลภา เทพหัสดิน ณ อยุธยา กรรมการผู้ทรงคุณวุฒิ กรรมการ
6. รองศาสตราจารย์ ดร.จีรเกียรติ อภิบุณโยภาส กรรมการผู้ทรงคุณวุฒิ กรรมการ
7. รองศาสตราจารย์ ดร.ปานใจ ธารทัศนวงศ์ กรรมการผู้ทรงคุณวุฒิ กรรมการ
8. ดร.บุญลือ ทองอยู่ กรรมการผู้ทรงคุณวุฒิ กรรมการ
9. นายวรพงษ์ วรรณศิริ กรรมการผู้ทรงคุณวุฒิ กรรมการ
10. นายทนง โชติสรยุทธ์ กรรมการผู้ทรงคุณวุฒิ กรรมการ
11. รองศาสตราจารย์ ดร.วิโฬฏฐ์ วัฒนานิมิตกูล กรรมการผู้แทนผู้บริหาร กรรมการ
12. ผู้ช่วยศาสตราจารย์สมหมาย มหาบรรพต กรรมการผู้แทนผู้บริหาร กรรมการ
13. ผู้ช่วยศาสตราจารย์ ดร.อารีวรรณ เอี่ยมสะอาด กรรมการผู้แทนผู้บริหาร กรรมการ
14. อาจารย์ ดร.สุทิพย์พร โชติรัตนศักดิ์ กรรมการผู้แทนผู้บริหาร กรรมการ
15. ผู้ช่วยศาสตราจารย์ ดร.กิตติรัตน์ ฐานสุวรรณศรี กรรมการผู้แทนคณาจารย์ กรรมการ
16. ผู้ช่วยศาสตราจารย์ ดร.ประเสริฐ ลิ้มสุขวัฒน์ กรรมการผู้แทนคณาจารย์ กรรมการ
17. ผู้ช่วยศาสตราจารย์สิงห์ สิงห์ขจร กรรมการผู้แทนคณาจารย์ กรรมการ
18. ผู้ช่วยศาสตราจารย์พิบูลย์ วิฑูรย์ปัญญากุล กรรมการผู้แทนคณาจารย์ กรรมการ
19. ผู้ช่วยศาสตราจารย์ทองเอม สุ่นสวัสดิ์ ประธานคณะกรรมการส่งเสริมกิจการฯ กรรมการ
20. ผู้ช่วยศาสตราจารย์นุกูล แก้วเนียม ประธานสภาคณาจารย์ฯ กรรมการ
21. ผู้ช่วยศาสตราจารย์พิษณุ บางเขียว เลขานุการสภามหาวิทยาลัย เลขานุการ
22. ผู้ช่วยศาสตราจารย์ ดร.สุพัตรา วิไลลักษณ์ ผู้ช่วยอธิการบดี ผู้ช่วยเลขานุการ
23. อาจารย์อภิญญา หนูมี ผู้ช่วยเลขานุการ ผู้ช่วยเลขานุการ

**ผู้ไม่มาประชุม**

1. ศาสตราจารย์ นพ.พยงค์ จูฑา ติดภารกิจ
2. ผู้ช่วยศาสตราจารย์สนิท ชุนดี ติดภารกิจ
3. ดร.สุรัฐ ศิลปอนันต์ ติดภารกิจ

**ผู้เข้าร่วมประชุม**

1. รองศาสตราจารย์ ดร.บังอร เสรีรัตน์ ผู้นำเสนอวาระการประชุม
2. ผู้ช่วยศาสตราจารย์ ดร.กฤษดา ผ่องพิทยา ผู้นำเสนอวาระการประชุม
3. อาจารย์กรกช วนกรกุล ผู้นำเสนอวาระการประชุม
4. อาจารย์ธวัชชัย พงษ์สนาม ผู้นำเสนอวาระการประชุม
5. อาจารย์สุรพงษ์ รามัญจิตต์ ผู้นำเสนอวาระการประชุม
6. อาจารย์ณัฏฐกิตติ์ เหมทานนท์ ผู้นำเสนอวาระการประชุม
7. นายชยนยุช โอภาสวิริยะกุล ผู้บันทึกการประชุม
8. นางสาวกรกาญจน์ อุ่นบ้าน ผู้บันทึกการประชุม

**เริ่มประชุมเวลา ๑0.30 น.**

 รองศาสตราจารย์ ดร.ศิโรจน์ ผลพันธิน ประธานในที่ประชุม ได้กล่าวเปิดประชุม และดำเนินการประชุมตามระเบียบวาระ ดังต่อไปนี้

**ระเบียบวาระที่ ๑ เรื่อง ประธานแจ้งให้ที่ประชุมทราบ**

* 1. **แนวทางในการพิจารณาหลักสูตร**

**สรุปเรื่อง**

ตามที่มหาวิทยาลัยกำหนดให้มีการประชุมวิสามัญสภามหาวิทยาลัย ครั้งที่ 2/2560
ในครั้งนี้ เพื่อพิจารณาหลักสูตรที่อยู่ในกระบวนการพัฒนาซึ่งมีจำนวนมาก และมีช่วงเวลาจำกัด ในการดำเนินการ เพื่อให้สามารถนำหลักสูตรดังกล่าวไปใช้ในการเรียนการสอนได้ทันในปีการศึกษา 2560 นั้น และเพื่อให้การพิจารณาหลักสูตรเป็นไปอย่างรอบคอบและรวดเร็วภายใต้ข้อจำกัดด้านเวลาดังกล่าว จึงจัดกลุ่มคณะกรรมการสภามหาวิทยาลัยออกเป็น 2 กลุ่ม สำหรับการพิจารณาให้ข้อแนะนำ ในวันประชุมวิสามัญสภามหาวิทยาลัย ครั้งที่ 2/2560 วันที่ 25 กุมภาพันธ์ 2560

ที่ประชุมได้พิจารณาแล้วมีการตั้งข้อสังเกตและแสดงความคิดเห็นในการปรับปรุงหลักสูตรในภาพรวมอย่างหลากหลายสรุปได้ดังนี้

 (1) มหาวิทยาลัยควรเตรียมพร้อมจัดทำหลักสูตรแบบบูรณาการสำหรับยุคดิจิทัล ที่เน้นนวัตกรรมและสะเต็มศึกษา (STEM) โดยต้องมีการสำรวจหลักสูตรสาขาวิชาที่มีความคล้ายคลึงกันหรือสามารถบูรณาการหลายศาสตร์สาขาวิชาได้ โดยการสร้างศูนย์กลางความร่วมมือระหว่างคณะหรือสาขาวิชาเพื่อความเข้มแข็งของหลักสูตร และพัฒนาหลักสูตรโดยพิจารณาถึงตลาดแรงงานที่ต้องการบัณฑิตที่มีทั้งทักษะและความสามารถหลายด้าน

(2) การจัดทำหลักสูตรปริญญาตรีควบปริญญาโท หรือปริญญาโทควบปริญญาเอก โดยเป็นลักษณะของการจัดการหลักสูตร ซึ่งสามารถทำได้โดยไม่จำเป็นต้องสร้างหลักสูตรใหม่ จะทำให้มหาวิทยาลัยสามารถรักษาผู้เรียนที่มีความรู้ความสามารถให้ศึกษาต่อกับมหาวิทยาลัยได้

(3) ปัจจุบันมีการเปลี่ยนแปลงด้านการศึกษาในหลายด้าน เช่น การตั้งกระทรวงอุดมศึกษาโดยไม่มีการแบ่งแยกมหาวิทยาลัยราชภัฏหรือมหาวิทยาลัยในกำกับแต่อย่างใด และการทบทวนบทบาทของ สกอ. เดิม หรือชื่อใหม่คือสำนักงานปลัดกระทรวงอุดมศึกษา เพื่อให้เกิดความยืดหยุ่นในการขอกำหนดตำแหน่งทางวิชาการ รวมทั้ง
การพิจารณาหลักสูตรให้มีความกระชับรวดเร็วและเหมาะสมมากยิ่งขึ้น โดยจะพิจารณาเพียงหลักใหญ่ที่เกี่ยวข้องกับส่วนรวมเท่านั้น รวมถึงบทบาทของสภาวิชาชีพจะไม่มีการพิจารณาหลักสูตร เพียงแต่ให้ข้อเสนอแนะและควบคุม
การสอบใบประกอบวิชาชีพเท่านั้น ทำให้มหาวิทยาลัยมีอำนาจในการกำหนดเนื้อหาหลักสูตรได้มากขึ้น

(4) การจัดทำหลักสูตรใหม่อาจเกิดปัญหาเรื่องการจัดสรรทรัพยากร จึงควรจัดตั้งเป็นโครงการในคณะไปก่อน แต่ยังอยู่ในคณะเดิม เพื่อศึกษาความต้องการเพิ่มเติม และความคุ้มค่าในการลงทุน อาทิ การเปิดหลักสูตรปริญญาสาขาวิชาการพยาบาลผู้สูงอายุ ซึ่งเป็นสหวิทยาการที่ต้องการบุคลากรจากหลายภาคส่วน มหาวิทยาลัยจึงควรศึกษาแนวทางจากมหาวิทยาลัยมหิดล หรืออาจเปิดหลักสูตรวุฒิบัตรสำหรับผู้สูงอายุ ในสาขาวิชาที่มีศักยภาพพร้อมก่อน

(5) ควรเน้นการพัฒนาด้านการศึกษาเนื่องจากระบุไว้ในยุทธศาสตร์ของมหาวิทยาลัย ด้านความเป็นเลิศทางการศึกษา เช่น การสอนแบบใหม่ ส่งอาจารย์ที่มีศักยภาพไปศึกษาดูงานด้านการสอนที่ประเทศสิงคโปร์ และนำมาทดลองสอนในโรงเรียนสาธิตของมหาวิทยาลัย หรือการสร้างกระบวนการใหม่โดยนำเทคโนโลยีเข้ามาช่วยในกระบวนการจัดการเรียนรู้ ไม่ควรมุ่งกับการสอนเพียงอย่างเดียว แต่อาจารย์ควรพัฒนาตนเองให้มากขึ้น เป็นต้น รวมทั้งการเน้นในสาขาวิชาที่มหาวิทยาลัยมีความโดดเด่นอยู่แล้วให้มีคุณภาพและชื่อเสียงมากยิ่งขึ้น เช่น ด้านดนตรี ด้านการแพทย์แผนไทย ด้านสาธารณสุข ด้านอาชีวอนามัยและความปลอดภัย เป็นต้น

**มติที่ประชุม** รับทราบ

**ระเบียบวาระที่ ๒ เรื่อง รับรองรายงานการประชุมวิสามัญสภามหาวิทยาลัยราชภัฏบ้านสมเด็จเจ้าพระยา ครั้งที่ 1/2560**

**เลขานุการฯ** นำเสนอที่ประชุมพิจารณารายงานการประชุมวิสามัญสภามหาวิทยาลัย ครั้งที่ 1/2560 เมื่อวันพฤหัสบดีที่ 16 กุมภาพันธ์ พ.ศ.2560

**มติที่ประชุม** รับรองรายงานการประชุมวิสามัญสภามหาวิทยาลัย ครั้งที่ 1/2560 โดยไม่มีการแก้ไข

**ระเบียบวาระที่ ๓ เรื่อง สืบเนื่อง**

ไม่มี

**ระเบียบวาระที่ ๔ เรื่อง เสนอเพื่อทราบ**

**4.1 การนำเสนอผลการดำเนินงานของมหาวิทยาลัย ในปี 2559**

**สรุปเรื่อง**

มหาวิทยาลัยราชภัฏบ้านสมเด็จเจ้าพระยาได้จัดทำข้อมูลรายละเอียดผลการดำเนินงานของมหาวิทยาลัย ในปี 2559 โดยแบ่งเป็น 5 ด้าน ดังนี้ 1) ผลการดำเนินงานด้านการบริหารจัดการในภาพรวม
2) ผลการดำเนินงานด้านแผนและงบประมาณ 3) ผลการดำเนินงานด้านวิชาการ 4) ผลการดำเนินงานด้านวิจัย และ 5) ผลการดำเนินงานด้านการประกันคุณภาพ นำต่อสภามหาวิทยาลัยในการประชุมวิสามัญสภามหาวิทยาลัย ครั้งที่ 2/2560 ในวันเสาร์ที่ 25 กุมภาพันธ์ 2560

 ที่ประชุมได้รับฟังข้อมูลการนำเสนอผลการดำเนินงานของมหาวิทยาลัย ในปี 2559 มีการ
ตั้งข้อสังเกตและมีข้อเสนอแนะ ดังนี้

1. ควรส่งเสริมให้อาจารย์จัดทำงานวิจัยเพิ่มขึ้น เนื่องจากจะส่งผลต่อการเพิ่มงบประมาณ
2. ควรวางแผนกำหนดทิศทางการวิจัยให้ชัดเจนมากยิ่งขึ้น เพื่อให้งานวิจัยสามารถนำไปใช้ประโยชน์ซึ่งจะส่งผลต่อการจัดอันดับมหาวิทยาลัย
3. ควรส่งเสริมให้อาจารย์จัดทำผลงานวิจัยเพื่อขอกำหนดตำแหน่งทางวิชาการ
4. ควรเร่งการประชาสัมพันธ์และเผยแพร่ข้อมูลทางวิชาการและงานวิจัยให้เป็นที่รู้จักอย่างแพร่หลายมากขึ้น
5. ควรเร่งดำเนินการตีพิมพ์เผยแพร่บทความวิจัยให้ทันช่วงเวลาที่กำหนด

**มติที่ประชุม** รับทราบ การนำเสนอผลการดำเนินงานของมหาวิทยาลัย ในปี 2559

 **4.2 รายงานผลการติดตาม ตรวจสอบ และประเมินผลงานมหาวิทยาลัยราชภัฏบ้านสมเด็จเจ้าพระยา ประจำปีงบประมาณ พ.ศ.2559**

**สรุปเรื่อง**

สภามหาวิทยาลัยได้แต่งตั้งคณะกรรมการติดตาม ตรวจสอบ และประเมินผลงานของมหาวิทยาลัย ตามข้อกำหนดในพระราชบัญญัติมหาวิทยาลัยราชภัฏ พ.ศ.2547

 - มาตรา 39 การติดตาม ตรวจสอบ และประเมินผลงานในตำแหน่งคณบดีให้เป็นไปตามข้อบังคับของมหาวิทยาลัย และให้นำบทบัญญัติในหมวด 4 มาใช้บังคับโดยอนุโลม

 - หมวด 4 ว่าด้วยการติดตาม ตรวจสอบ และประเมินผลงานในมาตรา 49 ให้มีคณะกรรมการติดตาม ตรวจสอบ และประเมินผลงานของมหาวิทยาลัยประกอบด้วยประธานกรรมการและกรรมการผู้ทรงคุณวุฒิจากบุคคลภายนอกซึ่งนายกสภามหาวิทยาลัยแต่งตั้ง โดยความเห็นชอบของสภามหาวิทยาลัย วรรคสอง องค์ประกอบ จำนวน คุณสมบัติ หลักเกณฑ์และวิธีการได้มา วาระการดำรงตำแหน่ง การพ้นจากตำแหน่ง ตลอดจนวิธีการดำเนินงานของคณะกรรมการให้เป็นไปตามข้อบังคับของมหาวิทยาลัย

 และมาตรา 50 ให้คณะกรรมการติดตาม ตรวจสอบ และประเมินผลงานของมหาวิทยาลัยมีอำนาจและหน้าที่ ในการตรวจสอบ ติดตามและประเมินประสิทธิภาพและประสิทธิผลการใช้จ่ายงบประมาณการจัดการศึกษา
การวิจัย ดังนี้

 (1) ติดตาม ตรวจสอบ และประเมินผลงานของมหาวิทยาลัยและของอธิการบดีโดยรับฟังความคิดเห็นอย่างกว้างขวางเกี่ยวกับการปฏิบัติหน้าที่ของมหาวิทยาลัย และของอธิการบดีประกอบการประเมินผลงาน

 (2) รายงานผลการติดตาม ตรวจสอบ และประเมินผลงานของมหาวิทยาลัยและของอธิการบดีพร้อมความเห็นต่อสภามหาวิทยาลัยทุกปี

 คณะกรรมการติดตาม ตรวจสอบ และประเมินผลงานของมหาวิทยาลัย กำหนดให้มีการติดตาม ตรวจสอบ และประเมินผลงานเป็นรายปีงบประมาณ ซึ่งบัดนี้สิ้นปีงบประมาณ พ.ศ.2559 คณะกรรมการฯ ได้ดำเนินการติดตาม ตรวจสอบ และประเมินผลงานของมหาวิทยาลัยเสร็จสิ้นแล้ว จึงจัดทำรายงานผลการติดตาม ตรวจสอบ และประเมินผลงานของมหาวิทยาลัยราชภัฏบ้านสมเด็จเจ้าพระยา ประจำปีงบประมาณ พ.ศ.2559 นำเสนอต่อสภามหาวิทยาลัย ในการประชุมวิสามัญสภามหาวิทยาลัยครั้งที่ 2/2560 วันเสาร์ที่ 25 กุมภาพันธ์ พ.ศ.2560

 ที่ประชุมได้รับฟังข้อมูลรายงานผลการติดตาม ตรวจสอบ และประเมินผลงานของมหาวิทยาลัยราชภัฏบ้านสมเด็จเจ้าพระยา ประจำปีงบประมาณ พ.ศ.2559 แล้วมีการตั้งข้อสังเกตและข้อเสนอแนะ ดังนี้

 1) มหาวิทยาลัยควรนำข้อมูลผลการประเมินความพึงพอใจของผู้ใช้บัณฑิต ด้านทักษะการวิเคราะห์เชิงตัวเลข การสื่อสารและการใช้เทคโนโลยีสารสนเทศ ซึ่งมีระดับต่ำกว่าด้านอื่นๆ ไปใช้ในการวางแผนการจัดกิจกรรมเพื่อพัฒนาบัณฑิตต่อไป

2) มหาวิทยาลัยควรนำข้อมูลผลการประเมินของนิสิตนักศึกษามาดำเนินการพัฒนาปรับปรุง โดยเฉพาะในด้านพฤติกรรมการสอนของคณาจารย์และด้านการส่งเสริมกิจกรรมกีฬา เป็นต้น

**มติที่ประชุม** รับทราบ รายงานผลการติดตาม ตรวจสอบ และประเมินผลงานมหาวิทยาลัยราชภัฏบ้านสมเด็จเจ้าพระยา ประจำปีงบประมาณ พ.ศ.2559

**ระเบียบวาระที่ 5 เรื่องเพื่อพิจารณา**

**5.1 การขอความเห็นชอบหลักสูตรศิลปศาสตรบัณฑิต สาขาวิชาผู้ประกอบการอาหาร (หลักสูตรปรับปรุง พ.ศ.2560)**

**5.2 การขอความเห็นชอบหลักสูตรวิศวกรรมศาสตรบัณฑิต สาขาวิชาวิศวกรรมไฟฟ้าเครื่องกลการผลิต (หลักสูตรปรับปรุง พ.ศ.2560)**

**5.3 การขอความเห็นชอบหลักสูตรวิศวกรรมศาสตรบัณฑิต สาขาวิชาวิศวกรรมการผลิตและออกแบบแม่พิมพ์ (หลักสูตรปรับปรุง พ.ศ.2560)**

**5.4 การขอความเห็นชอบหลักสูตรบริหารธุรกิจบัณฑิต สาขาวิชาการจัดการธุรกิจระหว่างประเทศ (นานาชาติ) (หลักสูตรใหม่ พ.ศ.2560)**

**5.5 การขอความเห็นชอบหลักสูตรครุศาสตรมหาบัณฑิต สาขาวิชาการบริหารการศึกษา (หลักสูตรปรับปรุง พ.ศ.2560)**

**5.6 การขอความเห็นชอบหลักสูตรครุศาสตรมหาบัณฑิต สาขาวิชาหลักสูตรและการสอน (หลักสูตรปรับปรุง พ.ศ.2560)**

**สรุปเรื่อง**

คณะครุศาสตร์ คณะวิทยาศาสตร์และเทคโนโลยี และคณะวิทยาการจัดการ ได้ดำเนินการพัฒนา/ปรับปรุงหลักสูตรตามกรอบมาตรฐานคุณวุฒิระดับอุดมศึกษาแห่งชาติ พ.ศ. 2552 และประกาศกระทรวงศึกษาธิการ เรื่อง เกณฑ์มาตรฐานหลักสูตรระดับปริญญาตรี/บัณฑิตศึกษา พ.ศ. ๒๕๕๘ โดยหลักสูตรได้ผ่านการวิพากษ์หลักสูตร และผ่านการกลั่นกรองเรียบร้อยแล้ว ดังนี้

1) หลักสูตรศิลปศาสตรบัณฑิต สาขาวิชาผู้ประกอบการอาหาร (หลักสูตรปรับปรุง พ.ศ.2560)
โดยหลักสูตรดังกล่าวได้ผ่านการวิพากษ์หลักสูตร และผ่านการกลั่นกรองเรียบร้อยแล้ว และได้นำเข้าที่ประชุมคณบดีและรองคณบดีฝ่ายวิชาการ (คณะกรรมการวิชาการระดับมหาวิทยาลัย) ในคราวประชุมครั้งที่ 2/๒๕60 เมื่อวันที่ 24 มกราคม พ.ศ.2560 และได้นำเข้าที่ประชุมคณะกรรมการสภาวิชาการ ในคราวประชุมวิสามัญครั้งที่ 2/2560
เมื่อวันที่ 2 กุมภาพันธ์ พ.ศ.2560 โดยสภาวิชาการมีมติเห็นชอบ และให้แก้ไขรายละเอียดตามข้อเสนอแนะเพิ่มเติม แล้วนำเสนอคณะอนุกรรมการตรวจสอบหลักสูตรกลั่นกรองการแก้ไขเป็นที่เรียบร้อยแล้ว

 2) หลักสูตรวิศวกรรมศาสตรบัณฑิต สาขาวิชาวิศวกรรมไฟฟ้าเครื่องกลการผลิต (หลักสูตรปรับปรุง พ.ศ.2560) โดยหลักสูตรดังกล่าวได้ผ่านการวิพากษ์หลักสูตร และผ่านการกลั่นกรองเรียบร้อยแล้ว และ
ได้นำเข้าที่ประชุมคณบดีและรองคณบดีฝ่ายวิชาการ (คณะกรรมการวิชาการระดับมหาวิทยาลัย) ในคราวประชุมครั้งที่
1/๒๕60 เมื่อวันที่ 10 มกราคม พ.ศ.2560 และได้นำเข้าที่ประชุมคณะกรรมการสภาวิชาการ ในคราวประชุมครั้งที่ 2/2560 เมื่อวันที่ 2 กุมภาพันธ์ พ.ศ.2560 โดยสภาวิชาการมีมติเห็นชอบ และให้แก้ไขรายละเอียดตามข้อเสนอแนะเพิ่มเติม แล้วนำเสนอคณะอนุกรรมการตรวจสอบหลักสูตรกลั่นกรองการแก้ไขเป็นที่เรียบร้อยแล้ว

 3) หลักสูตรวิศวกรรมศาสตรบัณฑิต สาขาวิชาวิศวกรรมการผลิตและออกแบบแม่พิมพ์ (หลักสูตรปรับปรุง พ.ศ.2560) โดยหลักสูตรดังกล่าวได้ผ่านการวิพากษ์หลักสูตร และผ่านการกลั่นกรองเรียบร้อยแล้ว และ
ได้นำเข้าที่ประชุมคณบดีและรองคณบดีฝ่ายวิชาการ (คณะกรรมการวิชาการระดับมหาวิทยาลัย) ในคราวประชุมครั้งที่
1/๒๕60 เมื่อวันที่ 10 มกราคม พ.ศ.2560 และได้นำเข้าที่ประชุมคณะกรรมการสภาวิชาการ ในคราวประชุมครั้งที่ 2/2560 เมื่อวันที่ 2 กุมภาพันธ์ พ.ศ.2560 โดยสภาวิชาการมีมติเห็นชอบ และให้แก้ไขรายละเอียดตามข้อเสนอแนะเพิ่มเติม แล้วนำเสนอคณะอนุกรรมการตรวจสอบหลักสูตรกลั่นกรองการแก้ไขเป็นที่เรียบร้อยแล้ว

 4) หลักสูตรบริหารธุรกิจบัณฑิต สาขาวิชาการจัดการธุรกิจระหว่างประเทศ (นานาชาติ) (หลักสูตรใหม่ พ.ศ.2560) โดยหลักสูตรดังกล่าวได้ผ่านการวิพากษ์หลักสูตร และผ่านการกลั่นกรองเรียบร้อยแล้ว และได้นำเข้า
ที่ประชุมคณบดีและรองคณบดีฝ่ายวิชาการ (คณะกรรมการวิชาการระดับมหาวิทยาลัย) ในคราวประชุมครั้งที่
11/๒๕๕9 เมื่อวันที่ 15 พฤศจิกายน พ.ศ.2559 และได้นำเข้าที่ประชุมคณะกรรมการสภาวิชาการ ในคราวประชุมครั้งที่ 2/2560 เมื่อวันที่ 2 กุมภาพันธ์ พ.ศ.2560 โดยสภาวิชาการมีมติเห็นชอบ และให้แก้ไขรายละเอียดตามข้อเสนอแนะเพิ่มเติมแล้วนำเสนอคณะอนุกรรมการตรวจสอบหลักสูตรกลั่นกรองการแก้ไขเป็นที่เรียบร้อยแล้ว

 5) หลักสูตรครุศาสตรมหาบัณฑิต สาขาวิชาการบริหารการศึกษา (หลักสูตรปรับปรุง พ.ศ.2560) โดยหลักสูตรดังกล่าวได้ผ่านการวิพากษ์หลักสูตร และผ่านการกลั่นกรองเรียบร้อยแล้ว และได้นำเข้า
ที่ประชุมคณบดีและรองคณบดีฝ่ายวิชาการ (คณะกรรมการวิชาการระดับมหาวิทยาลัย) ในคราวประชุมครั้งที่
13/๒๕๕9 เมื่อวันที่ 13 ธันวาคม พ.ศ.2559 และได้นำเข้าที่ประชุมคณะกรรมการสภาวิชาการ ในคราวประชุมครั้งที่ 1/2560 เมื่อวันที่ 4 มกราคม พ.ศ.2560 โดยสภาวิชาการมีมติเห็นชอบ และให้แก้ไขรายละเอียดตามข้อเสนอแนะเพิ่มเติมแล้วนำเสนอคณะอนุกรรมการตรวจสอบหลักสูตรกลั่นกรองการแก้ไขเป็นที่เรียบร้อยแล้ว

 6) หลักสูตรครุศาสตรมหาบัณฑิต สาขาวิชาหลักสูตรและการสอน (หลักสูตรปรับปรุง พ.ศ.2560) โดยหลักสูตรดังกล่าวได้ผ่านการวิพากษ์หลักสูตร และผ่านการกลั่นกรองเรียบร้อยแล้ว และได้นำเข้าที่ประชุมคณบดีและรองคณบดีฝ่ายวิชาการ (คณะกรรมการวิชาการระดับมหาวิทยาลัย) ในคราวประชุมครั้งที่ 2/๒๕60 เมื่อวันที่ 24 มกราคม พ.ศ.2560 และได้นำเข้าที่ประชุมคณะกรรมการสภาวิชาการ ในคราวประชุมครั้งที่ 2/2560 เมื่อวันที่ 2 กุมภาพันธ์ พ.ศ.2560 โดยสภาวิชาการมีมติเห็นชอบ และให้แก้ไขรายละเอียดตามข้อเสนอแนะเพิ่มเติมแล้วนำเสนอคณะอนุกรรมการตรวจสอบหลักสูตรกลั่นกรองการแก้ไขเป็นที่เรียบร้อยแล้ว

 คณะครุศาสตร์ คณะวิทยาศาสตร์และเทคโนโลยี และคณะวิทยาการจัดการ นำเสนอหลักสูตรต่อสภามหาวิทยาลัย ในคราวประชุมวิสามัญครั้งที่ 2/2560 วันที่ 25 กุมภาพันธ์ พ.ศ.2560 ดังนี้

1) หลักสูตรศิลปศาสตรบัณฑิต สาขาวิชาผู้ประกอบการอาหาร (หลักสูตรปรับปรุง พ.ศ.2560)

2) หลักสูตรวิศวกรรมศาสตรบัณฑิต สาขาวิชาวิศวกรรมไฟฟ้าเครื่องกลการผลิต (หลักสูตรปรับปรุง พ.ศ.2560)

3) หลักสูตรวิศวกรรมศาสตรบัณฑิต สาขาวิชาวิศวกรรมการผลิตและออกแบบแม่พิมพ์ (หลักสูตรปรับปรุง พ.ศ.2560)

4) หลักสูตรบริหารธุรกิจบัณฑิต สาขาวิชาการจัดการธุรกิจระหว่างประเทศ (นานาชาติ) (หลักสูตรใหม่ พ.ศ.2560)

5) หลักสูตรครุศาสตรมหาบัณฑิต สาขาวิชาการบริหารการศึกษา (หลักสูตรปรับปรุง พ.ศ.2560)

6) หลักสูตรครุศาสตรมหาบัณฑิต สาขาวิชาหลักสูตรและการสอน (หลักสูตรปรับปรุง พ.ศ.2560)

**การพิจารณา**

ที่ประชุมได้พิจารณาแล้วมีการตั้งข้อสังเกตและแสดงความคิดเห็นในการปรับปรุงหลักสูตรในภาพรวมอย่างหลากหลายสรุปได้ดังนี้

(1) ควรปรับการเขียนสถานการณ์ภายนอกหรือการพัฒนาที่จำเป็นต้องนำมาพิจารณาในการวางแผนหลักสูตร และผลกระทบจากข้อ 11.1 และ 11.2 ต่อการพัฒนาหลักสูตรและความเกี่ยวข้องกับพันธกิจของสถาบัน ให้มีเนื้อหาสอดคล้องกับเนื้อหาของหลักสูตรด้วย

(2) ควรมีการอ้างอิงอย่างถูกต้องตามรูปแบบและปรับเนื้อหาให้มีความทันสมัย

(3) ควรใช้ภาษาทางวิชาการให้ชัดเจนและถูกต้องตามราชบัณฑิตยสภา เช่น คำว่า “กระแสโลก” ควรแก้ไขเป็น “กระแสโลกาภิวัตน์” “เรียนฟรี 12 ปี” แก้ไขเป็น “ส่งเสริมให้ได้รับการศึกษาขั้นพื้นฐานโดยไม่เก็บค่าใช้จ่าย” เป็นต้น

(4) ควรตรวจสอบความถูกต้องของ KPI (Key Performance Indicator) ในหลักสูตร 4 ปี ต้องมี
ปีที่ 5 หรือในหลักสูตร 5 ปีต้องมีปีที่ 6 ด้วย

(5) มหาวิทยาลัยควรจัดตั้งคณะทำงานเพื่อตรวจสอบรูปแบบของเล่มหลักสูตรให้ถูกต้องเป็นมาตรฐานเดียวกันทุกหลักสูตร

(6) ควรพิจารณาหลักการเขียนวัตถุประสงค์ ต้องระบุให้ครอบคลุมมาตรฐานผลการเรียนรู้ 5 ด้าน โดยเขียนเรียงด้าน แต่ละข้อไม่ควรนำแต่ละมาตรฐานผลการเรียนรู้มาเขียนรวมกัน

(7) ตรวจสอบรายวิชาที่มีทักษะการปฏิบัติควรระบุในรายวิชาให้ชัดเจน และต้องมี มคอ.4ประกอบด้วย

(8) ควรตรวจสอบความถูกต้องในหมวดที่ 4 มาตรฐานผลการเรียนรู้ วิชาเฉพาะ ข้อ 1 การพัฒนาคุณลักษณะพิเศษของนิสิตนักศึกษา คือกิจกรรมที่ไม่สามารถระบุรายวิชาได้ เช่น จิตสำนึกสาธารณะ โครงการเข้าค่าย เป็นต้น เนื่องจากหลายหลักสูตรเขียนรวมข้อมูลระหว่างกิจกรรมการเสริมหลักสูตรกับกิจกรรมที่อยู่ในการจัดการเรียนการสอน

(9) ควรปรับการเขียนหลักการและเหตุผล โดยเขียนตามความเข้าใจเพื่อนำไปสู่การเขียนวัตถุประสงค์

(10) หลักสูตรทุกหลักสูตรควรทำความเข้าใจในการจัดทำงบประมาณ เนื่องจากการที่รายจ่ายสูงกว่ารายได้ จึงไม่ควรนำค่าใช้จ่ายส่วนกลางในการพัฒนามหาวิทยาลัยมาคำนวณด้วย ควรคำนวณเฉพาะงบดำเนินงานและพิจารณาความสอดคล้องของรายรับ-รายจ่ายด้วย

(11) ควรส่งเสริมให้นักเรียนจากโรงเรียนสาธิตมหาวิทยาลัยราชภัฏบ้านสมเด็จเจ้าพระยาเข้าศึกษาต่อที่มหาวิทยาลัยราชภัฏบ้านสมเด็จเจ้าพระยา เพื่อให้ได้นิสิตนักศึกษาที่มีความรู้ ความสามารถ

(12) รายวิชาที่เป็นการปฏิบัติควรเขียนคำอธิบายรายวิชาให้ละเอียดว่ามีการปฏิบัติอย่างไร เพื่อให้อาจารย์ผู้สอนในรายวิชานั้นสามารถนำไปใช้ในการสอน และจัดทำผลงานทางวิชาการเพื่อขอกำหนดตำแหน่งทางวิชาการได้

(13) ควรตรวจสอบการใช้คำให้ถูกต้องสมบูรณ์

(14) ควรตรวจสอบคุณสมบัติของอาจารย์ผู้รับผิดชอบหลักสูตรและอาจารย์ประจำหลักสูตรให้ตรงตามเกณฑ์มาตรฐานหลักสูตรระดับปริญญาตรี พ.ศ. 2558 ทั้งคุณวุฒิ ผลงานทางวิชาการ กรณีที่มีคุณวุฒิไม่ตรงให้พิจารณาประสบการณ์ประกอบได้เช่นกัน

(15) ควรตรวจสอบการระบุปีการศึกษา หรือ ปี พ.ศ. ให้ถูกต้องและเป็นมาตรฐานเดียวกัน โดยให้ใช้คำว่า “ปีการศึกษา” และตัดคำว่า “พ.ศ.” ออก

(16) ควรตรวจสอบหลักไวยากรณ์ภาษาอังกฤษ การใช้เครื่องหมาย ชื่อรายวิชา และคำอธิบายภาษาอังกฤษให้ถูกต้องตรงกับภาษาไทย เช่น ชื่อสาขาวิชาต้องใช้ตัวอักษรพิมพ์ใหญ่ และคำว่า “principle” ต้องเติม “s” เป็นต้น

(17) ควรปรับแก้การเขียนคำอธิบายรายวิชาในภาษาไทยตัดคำว่า “เช่น” “เพื่อ” “โดย” ออกและภาษาอังกฤษควรปรับเป็นวลีทั้งหมด

(18) ควรตรวจสอบการระบุเกียรตินิยมของอาจารย์ โดยไม่ต้องระบุอันดับของเกียรตินิยม

(19) ควรตรวจสอบผลรวมของจำนวนหน่วยกิตในแผนการเรียนให้ถูกต้อง

นอกจากนี้ ที่ประชุมได้พิจารณาแล้วมีการตั้งข้อสังเกตและแสดงความคิดเห็นในการปรับปรุงหลักสูตรในแต่ละหลักสูตร สรุปได้ดังนี้

1) หลักสูตรศิลปศาสตรบัณฑิต สาขาวิชาผู้ประกอบการอาหาร (หลักสูตรปรับปรุง พ.ศ.2560)

1) หลักสูตรดังกล่าวจัดว่าเป็นหลักสูตรใหม่ ไม่ใช่หลักสูตรปรับปรุง เนื่องจากมีการเปลี่ยนชื่อหลักสูตรและชื่อปริญญาด้วย

2) หลักสูตรควรทำความเข้าใจในเนื้อหาของหลักสูตรให้ชัดเจน เพราะการใช้คำว่าผู้ประกอบการอาหาร (food entrepreneurs) หมายถึง ผู้ทำกิจการที่เกี่ยวข้องกับอาหาร เช่น ร้านอาหาร ขายส่ง ซึ่งเกี่ยวข้องกับการบริหารธุรกิจ การจัดการร้านอาหารและภัตตาคาร เป็นต้น หลักสูตรจึงต้องมีการเรียนการสอนด้านการจัดการและระบบบัญชี จึงจัดว่าเป็นหลักสูตรใหม่โดยต้องผ่านการกลั่นกรองจากสภาวิชาการอีกครั้ง

3) ควรให้คณะวิทยาการจัดการเข้ามามีส่วนร่วม เพราะมีเนื้อหาทางด้านการจัดการและการประกอบการด้วย

2) หลักสูตรวิศวกรรมศาสตรบัณฑิต สาขาวิชาวิศวกรรมไฟฟ้าเครื่องกลการผลิต (หลักสูตรปรับปรุง พ.ศ.2560)

1) ควรตรวจสอบแผนการเรียนและปรับลดจำนวนหน่วยกิตของรายวิชาที่มีการเรียนภาคปฏิบัติ เนื่องจากเป็นสหกิจศึกษาที่มีการกำหนดให้นิสิตต้องมีการฝึกประสบการณ์ภายใน 1 ภาคเรียน โดยบางรายวิชาสามารถปรับเป็นวิชาเลือกได้

2) ควรปรับแก้อาชีพที่สามารถประกอบได้หลังสำเร็จการศึกษา เนื่องจากไม่สามารถประกอบอาชีพเป็นวิศวกร เพราะไม่สามารถขอใบอนุญาตประกอบวิชาชีพวิศวกรรมควบคุมได้

3) หลักสูตรวิศวกรรมศาสตรบัณฑิต สาขาวิชาวิศวกรรมการผลิตและออกแบบแม่พิมพ์ (หลักสูตรปรับปรุง พ.ศ.2560)

1) ควรปรับชื่อหลักสูตรให้เป็นสากลคือวิศวกรรมอุตสาหการเพื่อให้บัณฑิตสามารถต่อในสายวิชาชีพได้ และควรพัฒนาให้สามารถขอใบอนุญาตประกอบวิชาชีพวิศวกรรมควบคุมได้

2) ควรปรับแก้ชื่อรายวิชาในกลุ่มวิชาเฉพาะด้านให้ชัดเจนและบ่งชี้ถึงอัตลักษณ์ของหลักสูตรคือการผลิตและออกแบบแม่พิมพ์

3) ควรปรับการเขียนวัตถุประสงค์ให้สอดคล้องกับเนื้อหาของหลักสูตร

4) มาตรฐานการเรียนรู้ในหมวดวิชาเฉพาะ มีการใช้คำที่ไม่สามารถประเมินได้ เช่น คำว่า “เข้าใจและซาบซึ้งในวัฒนธรรมไทย” “ตระหนัก” ควรปรับแก้เป็นพฤติกรรมที่ชัดเจน ได้แก่ “มีความซื่อสัตย์ต่อวิชาชีพ” เป็นต้น และคำว่า “เสียสละ” ไม่มีรายวิชาที่บ่งบอกว่าสามารถพัฒนาคนให้เสียสละ จึงควรย้ายผลการเรียนรู้ดังกล่าวไปอยู่ในข้อที่ 1 หมวดที่ 4

5) ควรเพิ่มรายวิชาสอนการใช้เครื่องพิมพ์ 3 มิติ เพื่อให้ผู้เรียนมีความรู้ด้านการผลิตชิ้นงานโดยใช้วัสดุใหม่ๆ

4) หลักสูตรบริหารธุรกิจบัณฑิต สาขาวิชาการจัดการธุรกิจระหว่างประเทศ (นานาชาติ) (หลักสูตรใหม่ พ.ศ.2560)

1) อาจารย์ผู้รับผิดชอบหลักสูตรควรเร่งดำเนินการจัดทำผลงานทางวิชาการเพื่อขอกำหนดตำแหน่งทางวิชาการ

2) เนื่องจากเป็นหลักสูตรนานาชาติ อาจารย์ผู้สอนต้องมีความเชี่ยวชาญ โดยทุกคณะต้องวางแผนร่วมกัน เพื่อให้สามารถพึ่งพาซึ่งกันและกันได้ โดยเฉพาะการจัดการเรียนการสอนหมวดวิชาศึกษาทั่วไปสำหรับหลักสูตรนานาชาติในสาขาวิชาอื่นๆ ในอนาคต

3) ควรปรับจำนวนชั่วโมงเรียนสำหรับรายวิชาที่มีการปฏิบัติให้เหมาะสม

4) ควรเพิ่มเติมรายละเอียดเนื้อหาในผลกระทบจากข้อ 11.1 และ 11.2 ต่อการพัฒนาหลักสูตรและความเกี่ยวข้องกับพันธกิจของสถาบัน โดยเพิ่มเติมรายละเอียดเนื้อหาไทยแลนด์ 4.0

5) ควรเพิ่มเติมข้อ 5.4 ความร่วมมือกับสถาบันอื่น โดยเพิ่มการฝึกประสบการณ์วิชาชีพในต่างประเทศ

6) ควรจัดให้เรียนรายวิชาหลักเศรษฐศาสตร์พื้นฐานก่อน

7) ควรเพิ่มเติมเนื้อหาด้านกฎหมายระหว่างประเทศให้ครอบคลุม เช่น ตราสารเครดิต (letter of credit L/C) ข้อตกลงเงื่อนไขการขนส่ง INCOTERM เป็นต้น

5) หลักสูตรครุศาสตรมหาบัณฑิต สาขาวิชาการบริหารการศึกษา (หลักสูตรปรับปรุง พ.ศ.2560)

1) ควรปรับจำนวนชั่วโมงเรียนสำหรับรายวิชาที่มีการปฏิบัติให้เหมาะสม เช่น รายวิชาเทคโนโลยีสารสนเทศสำหรับบัณฑิตศึกษา รายวิชาภาษาอังกฤษสำหรับบัณฑิตศึกษา เป็นต้น

2) ควรมีการศึกษาการกำหนดอัตราการเก็บเงินบำรุงการศึกษาจากมหาวิทยาลัยอื่นเทียบเคียงด้วย เพื่อไม่ให้การกำหนดอัตราการเก็บเงินบำรุงการศึกษาของหลักสูตรสูงเกินไป

3) ควรตรวจสอบให้เป็นไปตามเงื่อนไขของคุรุสภาเนื่องจากข้อกำหนดเรื่องใบประกอบวิชาชีพผู้บริหาร

1. หลักสูตรครุศาสตรมหาบัณฑิต สาขาวิชาหลักสูตรและการสอน (หลักสูตรปรับปรุง พ.ศ.2560)

1) ควรปรับจำนวนชั่วโมงเรียนสำหรับรายวิชาที่มีการปฏิบัติให้เหมาะสม เช่น รายวิชาภาษาอังกฤษสำหรับบัณฑิตศึกษา เป็นต้น

2) ควรตรวจสอบแผนที่กระจายความรับผิดชอบให้ครบสมบูรณ์

3) ควรเพิ่มรายวิชาภาษาอังกฤษไว้ในหลักสูตรให้ชัดเจน

**มติที่ประชุม** 1) รับทราบ หลักสูตรศิลปศาสตรบัณฑิต สาขาวิชาผู้ประกอบการอาหาร (หลักสูตรปรับปรุง พ.ศ.2560) โดยให้นำกลับไปแก้ไขตามคำแนะนำของผู้ทรงคุณวุฒิ

2) อนุมัติให้ความเห็นชอบ หลักสูตรวิศวกรรมศาสตรบัณฑิต สาขาวิชาวิศวกรรมไฟฟ้าเครื่องกลการผลิต (หลักสูตรปรับปรุง พ.ศ.2560)

3) อนุมัติให้ความเห็นชอบ หลักสูตรวิศวกรรมศาสตรบัณฑิต สาขาวิชาวิศวกรรมการผลิตและออกแบบแม่พิมพ์ (หลักสูตรปรับปรุง พ.ศ.2560)

4) อนุมัติให้ความเห็นชอบ หลักสูตรบริหารธุรกิจบัณฑิต สาขาวิชาการจัดการธุรกิจระหว่างประเทศ (นานาชาติ) (หลักสูตรใหม่ พ.ศ.2560)

5) อนุมัติให้ความเห็นชอบ หลักสูตรครุศาสตรมหาบัณฑิต สาขาวิชาการบริหารการศึกษา (หลักสูตรปรับปรุง พ.ศ.2560)

6) อนุมัติให้ความเห็นชอบ หลักสูตรครุศาสตรมหาบัณฑิต สาขาวิชาหลักสูตรและการสอน (หลักสูตรปรับปรุง พ.ศ.2560)

**ระเบียบวาระที่ ๖ เรื่องอื่นๆ**

 ไม่มี

**เลิกประชุมเวลา 12.00 น.**

 **ผู้ช่วยศาสตราจารย์พิษณุ บางเขียว**

 **เลขานุการสภามหาวิทยาลัย**

 **ผู้ตรวจ/ผู้บันทึกรายงานการประชุม**